**סמכות ההורים וילדים מתבגרים**

 מסכת מועד קטן העוסקת בדיני חול המועד שייכת לסדר מועד.

השפחה  של בית רבי (=רבי יהודה הנשיא, עורך המשנה) ראתה איש אחד שהיה מכה את בנו הגדול. אמרה: אדם זה יהיה בנידוי כי הוא עובר על הפסוק: ״ולפני עיוור לא תיתן מכשול״.

הגמרא מביאה מקור בבריתא לכך שהכאת הבן הגדול היא עבירה על הפסוק הנ"ל:״דתניא (=שנויה ברייתא) 'ולפני עור לא תיתן מכשול' - במכה לבנו גדול הכתוב (=הפסוק) מדבר."ד

רש״י מסביר שמי שמכה את בנו הגדול, מכשיל אותו בעבירה וגורם לבן הזה שיחזיר מכות לאביו ובכך יעבור על איסור חמור: ״מכה אביו ואמו מות יומת״

לפי הדרשה, העיוור במקרה זה הוא הבן שעלול להיכשל באיסור חמור, באשמת האב.

הריטב״א (רבי יום טוב אשבילי - מהעיר סביליה, 1250- 1330 מחכמי ספרד בתקופת הראשונים) מסביר שכשהברייתא אומרת שמדובר על מכה בנו **הגדול** זו בעצם רק **דוגמא נפוצה** למקרה של בן שעלול להתפרץ נגד אביו. אבל אם יש לאדם בן **קטן**, מתחת לגיל 13,והוא חמום מוח ועלול להתפרץ ולהכות את אביו, גם אותו אסור להכות שמא יחזיר מכות לאביו או יקללו, ולכן צריך האב לדבר עם בנו בלשון רכה ולשדל אותו בדיבורים נינוחים, שלא יכשל הבן חס ושלום.

הריטב״א מסביר, איפוא, שהברייתא עסקה בילד גדול כי זה יותר שכיח שילד גדול יתפרץ על אביו.

תומצת לטובת התלמידים ע"י ד"ר אברהם שיף

תודה לליעד זעפרני תשע"ה